b'\n_START_ARTICLE_\nSaksan 18. armeija\n_START_SECTION_\nPerustaminen ja historia\n_START_PARAGRAPH_\nWehrkreis VI perusti armeijan marraskuussa 1939._NEWLINE_Se osallistui 1940 operaatio Keltaisessa armeijaryhm\xc3\xa4 B:hen liitettyn\xc3\xa4  Alankomaiden, Belgian ja Ranskan valtaukseen. Armeijan joukkoina olivat XXVI ja X armeijakunnat sek\xc3\xa4 9. panssaridivisioonan, 208. ja 225. jalkav\xc3\xa4kidivisioonat. Se siirrettiin Ranskan antauduttua pohjoiseen armeijaryhm\xc3\xa4\xc3\xa4n ryhmitett\xc3\xa4ess\xc3\xa4 joukkoja operaatio Barbarossaan. Armeija taisteli it\xc3\xa4rintaman pohjoisosissa Baltiassa._NEWLINE_Neuvostoliiton 2. Baltian rintama aloitti 19. helmikuuta 1944 hy\xc3\xb6kk\xc3\xa4yksen Holmin ymp\xc3\xa4rist\xc3\xb6\xc3\xb6n ryhmittynytt\xc3\xa4 Saksan 16. armeijaa vastaan. Neuvostoliiton 22. armeijan hy\xc3\xb6kk\xc3\xa4ys menestyi kuluttaen saksalaisten voimia. Saksan 16. ja 18. armeija joutuivat saarroksiin Kuurinmaalle Neuvostoliiton aloitettua kes\xc3\xa4hy\xc3\xb6kk\xc3\xa4yksen 1944. Armeija oli piiritettyn\xc3\xa4 sodan loppuun saakka, jolloin joukot antautuivat Neuvostoliitolle.'